geskenk | © My Klaskamer - idees en gedagtes uit 'n juffrou se pen
Kaartjies A5 Dankie
Drukbare kaartjie ontwerpe.
Juffer	afrikaans	boodskap, dankie, einde, einde van die jaar, geskenk, onderwyser, waardeer	Lewer kommentaar
Iemand het onlangs gevra wat ‘n mens kan doen om die skooljaar af te sluit.
Gebruik die onderstaande boodskappe voor-op ‘n kaartjie of op vlaggies.
Druk vlaggies en hang dit op.
Maak soutklei en laat die klas sirkels met plastiese glasies uitdruk. Druk ‘n duimafdruk in ink en dan op die klei (of sonder ink), skryf die outjie se naam en die datum by en pons ‘n gat vir die toutjie. Ryg ‘n stelletjie aan ‘n toutjie vir die klas se kroonlysie en maak duplikate wat die outjies aan hul kersbome kan hang. Skryf ‘n boodskap op elke versiering se keersy om dit ekstra spesiaal te maak.
Druk ‘n klasfoto (of rol een af) op ‘n A4-grootte en laat elkeen sy/haar naam agter-op skryf voordat jy dit vir elkeen in die klas afrol (swart/wit of kleur).
Indien julle foto’s gedurende die jaar geneem het, maak ‘n collage van verskillende foto’s en heg ‘n verjaarsdagkalender onderaan. Skryf elkeen se verjaarsdag op die kalender, sodat die maats mekaar kan onthou.
Vra dat die ouers gloeilampe skenk en verskaf glasverf. Die outjies kan ‘n boodskap, woord, jaartal, patrone, ens. op papier ontwerp (vet simbole) en dan met ‘n permanente veselpen (koki) oorteken op die gloeilamp. Verdeel die lampie in blokkies soos gebrandskilderde glas en verf die dele in verskillende kleure. Hierdie kunswerkie gaan die outjies lank aan hul jaar herinner.
A5 Koeverte (nog koeverte)
Sien ook einde van die jaar.
Juffer	afrikaans	geskenk, vadersdag	Lewer kommentaar
Maak vir Pa drupmatjies met bekende embleme. ‘n Mens kan sommige embleme op die internet kry (bv. Castrol), maar ‘n mens kan ook advertensies of die ware Jakob gebruik.
Haal die etiket liggies van die spesifieke blikkie af of skeur die dosie versigtig oop. Meet en pas ‘n kurkmatjie op die logo, sodat jy nie te veel sal afsny nie. Indien dit makliker is om eers ‘n vorm op die logo af te trek, kan julle ‘n voorwerp soos ‘n wye glas of ‘n kosblikkie gebruik. Trek die ring, knip uit, lamineer, knip uit, smeer ‘n dun lagie wit houtlym (of modge podge) agter-op die papier en plak dit in die middel van die kurkmatjie. Herhaal met nog embleme van Pa se gunstelinge. Vir ‘n permanente weergawe, kan ‘n mens die embleme lamineer sonder die kurk.
Juffer	afrikaans	geskenk, resep, Valentyn, Valentynsdag, waardeer	6 Kommentaar
valentynsdag (drukbare kaartjies of boodskappe)
Maklike springmielies: Skep ‘n 1/4 koppie springmielies in ‘n bruin papiersakkie. Rol die boonste rand twee tot drie keer om (rol en druk vas). Plaas die sakkie in die mikrogolfoond en druk die “popcorn” knoppie. Dit neem ongeveer twee minute en siedaar. Plak ‘n boodskap op die sakkie en gee dit aan ‘n spesiale maat. (Die kinders kan beslis self help.)
Gee ‘n toffie appel of ‘n vars appel met ‘n “oogappel”-boodskap vir elkeen in die klas.
Pons ‘n gat aan die een kant van die boodskapstrokie. Bind dit met ‘n rekkie aan ‘n stokkielekker vas.
Plak ‘n boodskapstrokie om ‘n spesiale potlood of op ‘n liniaal.
Versier elke klasdeur met ‘n vriendskaps-, Valentynsdagboodskap of ‘n Bybelvers (in verband met liefde: Die liefde).
Deel kinders volgens verskillende klaslyste in pare in. Skryf dan ‘n opbeurende boodskap, gedig of vers aan die maat, adresseer die koevert (bv. Johan Swart, 3A) en pos dit in ‘n Valentynsdagposbus (bv. in die voorportaal). Op Valentynsdag, kan die pos af gelewer word. Die koeverte of kaartjies kan dan in stroke teen die gangmuur geplak word as versiering.
Kry ouers of grootouers om storieboeke in verband met vriendskap of verhoudings in die gesin voor te lees. Hulle kan ook stories van hul beste herinneringe aan speelmaats deel. Skep ‘n halfuur op die rooster om dan na die stories te luister.
Tik gerus ook soekterme soos "valentyn" of "valentynsdag" by die bruin
soekblokkie aan die regterkant in vir idees uit vorige jare.
Januarie 24, 2014
Juffer	afrikaans	biddag, boodskap, bord, dankie, geskenk, juffrou, meneer, onderwys, opvoeding, thank you	Lewer kommentaar
Verrassings vir die Biddag vir Opvoeding en Onderwys.